CELEX: 62009TN0032
Language: lv
Date: 2009-01-26 00:00:00
Title: Lieta T-32/09 P: Apelācijas sūdzība, ko par Civildienesta tiesas 2008. gada 4. novembra rīkojumu lietā F-18/07 Marcuccio /Komisija 2009. gada 26. janvārī iesniedzis Luigi Marcuccio

21.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 69/51
            
         Apelācijas sūdzība, ko par Civildienesta tiesas 2008. gada 4. novembra rīkojumu lietā F-18/07 Marcuccio/Komisija 2009. gada 26. janvārī iesniedzis Luigi Marcuccio
   
   (Lieta T-32/09 P)
   (2009/C 69/111)
   Tiesvedības valoda — itāļu
   Lietas dalībnieki
   
      Apelācijas sūdzības iesniedzējs: Luigi Marcuccio, Tricase (Itālija) (pārstāvis — G. Cipressa, advokāts)
   
      Atbildētāja: Eiropas Kopienu Komisija
   Apelācijas sūdzības iesniedzēja prasījumi:
   
               —
            
            
               katrā ziņā:
               
                           (A.1)
                        
                        
                           atcelt pilnībā un bez jebkādiem izņēmumiem pārsūdzēto rīkojumu;
                        
                     
                           (A.2)
                        
                        
                           atzīt, ka prasība pirmajā instancē bija pilnībā pieņemama.
                        
                     
         
               —
            
            
               Primāri:
               
                           (B.1)
                        
                        
                           apmierināt pilnībā un bez jebkādiem izņēmumiem apelācijas sūdzības iesniedzēja prasījumus, kādi tika izteikti pirmajā instancē celtajā prasībā;
                        
                     
                           (B.2)
                        
                        
                           piespriest atbildētājai atlīdzināt visus tiesāšanās izdevumus, kas radušies apelācijas sūdzības iesniedzējam gan pirmajā instancē, gan apelācijas instancē;
                        
                     
         
               —
            
            
               vai, pakārtoti:
               
                           (B.3)
                        
                        
                           nodot lietu atpakaļ Civildienesta tiesai, lai tā atkāroti izskata šo lietu citā sastāvā.
                        
                     
         Pamati un galvenie argumenti
   Šī prasība ir celta par Civildienesta tiesas 2008. gada 4. novembra rīkojumu, kas izdots lietā F-18/07 L. Marcuccio/Komisija, ar kuru tika noraidīta apelācijas sūdzības iesniedzēja prasība kā acīmredzami nepamatota.
   Apelācijas sūdzības iesniedzējs savu prasījumu pamatošanai izvirza šādus pamatus:
   
               —
            
            
               pamatojuma pilnīga neesamība apgalvojumiem attiecībā uz 2005. gada 11. oktobra piezīmes, kas minēta pārsūdzētā rīkojuma 3. punktā, kvalifikāciju par lūgumu, kas iesniegts saskaņā ar Civildienesta noteikumu 90. pantu un piemērojot šajā gadījumā Civildienesta noteikumu 90. pantu;
            
         
               —
            
            
               pamatojuma pilnīga neesamība apgalvojumiem attiecībā uz datumu, kurā 2005. gada 11. oktobra piezīme kļuva zināma atbildētājai, un datumu, kurā stājās spēkā strīdīgais lēmums;
            
         
               —
            
            
               secinājumu attiecībā uz visas prasības, kas tika celta pirmajā instancē, acīmredzamu nepieņemamību prettiesiskums;
            
         pamatojuma pilnīga neesamība, tai skaitā pierādījumu savākšanas pasākumu neveikšanas dēļ, attiecībā uz datumu, kurā tika iesniegts iebildumu raksts, un procesuāla kļūda pienākuma ņemt vērā iebildumu raksta saturu neizpildes dēļ, jo šis iebildumu raksts tika iesniegts novēloti;
   
               —
            
            
               noteikumu par lietas taisnīgu izskatīšanu, kas paredzēti Eiropas Cilvēktiesību konvencijas 6. pantā un Eiropas Savienības Pamattiesību hartas 47. pantā, pārkāpums.